laion/Wikipedia-Exotic huggingface dataset:
פיצה פריטה

פיצה פריטה (באיטלקית: Pizza Fritta) הוא מאכל איטלקי מטוגן, העשוי בצק שמרים הממולא בגבינות או בשר ונפוץ באזור דרום איטליה. המאכל מורכב מעגבניות, בשר חזיר, סלמי או גבינה שאותם ממלאים אל תוך בצק שמרים העשוי מקמח חיטה ומטגנים. שם המאכל מורכב מהמילה פיצה (Pizza); בצק באיטלקית ופריטה (Fritta) שפירושה מטוגנת. מלבד הגרסה הבסיסית, קיימת גם גרסה מתוקה המוגשת כקינוח בליווי גלידת וניל וקרמל. המאכל מוזכר לראשונה במאה ה-16, נשות הרומנים הנפוליטניים היו מטגנות את שאריות הבצק שבעליהן לא השתמשו ומוכרות אותם לאנשים ברחוב. בשנת 2017, זכה המאכל להכרה על ידי אונסק"ו וקיבל מעמד מורשת תרבותית שאינה מוחשית. מדיה וקבצים בנושא פיצה פריטה בוויקישיתוף מתכון להכנת פיצה פריטה, באתר Jamieoliver יעל רייף, השילוב המושלם: ביומיום פלאפל, בסופ"ש דוכן פיצה מטוגנת כמו בנאפולי, באתר חדשות 13, 18 באוגוסט 2020 Sweet Fried Pizza Dough Balls – Recipe, thefoodellers.com (באנגלית בריטית) Whats Cookin Italian Style Cuisine, Italian Pizza Fritta Fried Dough, What's Cookin' Italian Style Cuisine 3 Sons Italian, What’s a Pizza Fritta?, 3 Sons Italian Restaurant, ‏2019-07-31 (באנגלית אמריקאית) פיצה פריטה (pizza fritta): סיפור אחותה הדלה של הפיצה הנאפוליטנית, באתר עמירם צברי, ‏2022-02-09
כמעט מפורסמים (מחזמר)

כמעט מפורסמים (באנגלית: Almost Famous) הוא מחזמר עם מוזיקה מאת טום קיט (אנ'), מילים מאת קמרון קרואו וקיט ותסריט מאת קרואו. המחזמר מבוסס על סרט בעל אותו שם משנת 2000, שנכתב ובוים על ידי קרואו. המחזמר מספר את סיפורו של נער שהופך לעיתונאי מטעם מגזין הרולינג סטון בשנות ה-70 (מבוסס באופן רופף על חייו של קרואו). המופע הופיע לראשונה בסן דייגו בתיאטרון The Old Globe (אנ') ב-2019. ההצגות המקדימות החלו ב-13 בספטמבר והופעת הבכורה התקיימה ב-27 בספטמבר. המופע רץ עד 27 באוקטובר 2019. "כמעט מפורסמים" הוצג לראשונה בברודוויי ב-3 בנובמבר 2022, בתיאטרון ברנרד ב. ג'ייקובס (אנ') וקיבל בעיקר ביקורות שליליות. רוב השחקנים מההפקה בסן דייגו שבו לגלם את תפקידיהם בהפקה בברודוויי. ההצגות המקדימות החלו ב-3 באוקטובר. ההפקה נסגרה ב-8 בינואר 2023 לאחר 30 הצגות מקדימות ו-77 הופעות רגילות. השנה היא 1973 והכל קורה. לד זפלין הוא המלך, ריצ'רד ניקסון הוא הנשיא וויליאם מילר, האידיאליסט בן ה-15, הוא עיתונאי מוזיקה שאפתן. כשמגזין הרולינג סטון שוכר אותו כדי להתלוות ללהקה עולה, וויליאם נדחף לקרקס הרוקנרול, שם מתנגשים אהבתו למוזיקה, הכמיהה שלו לידידות והיושרה שלו כסופר. "כמעט מפורסמים" הוא על בחור צעיר שמוצא את מקומו בעולם ובדמויות הבלתי נשכחות שהוא פוגש בדרך. זוהי חגיגה של קהילה, משפחה, הערצה וכוחה של המוזיקה. כמעט מפורסמים קמרון קרואו ג'ימי פאלון כמעט מפורסמים האתר הרשמי כמעט מפורסמים באתר Playbill כמעט מפורסמים באתר Broadway.com Adam Hetrick, World Premiere Musical Adaptation of Almost Famous Opens at the Old Globe September 27, Playbill, ‏September 27, 2019 Almost Famous, Did They Like It? (באנגלית) Greg Evans, Greg Evans, ‘Almost Famous’ Musical Sets New Broadway Opening Date, Lands Venue, Deadline, ‏2022-07-07 (באנגלית אמריקאית) עמוד המחזמר באתר Playbill Almost Famous, Broadway.com (באנגלית) Jimmy Fallon to Reprise His 'Almost Famous' Role on Broadway, ‏2022-11-02 (באנגלית אמריקאית)
שוק וואקיף

שוק וואקיף (בערבית: سوق واقف) הוא שוק רחוב יומי הממוקם במחוז אל סוק, בעיר דוחה שבקטר. שמו של השוק נגזר מהמילה סוק (سوق) שפירושה בערבית שוק ומהמילה וואקיף (واقف) שפירושה עומד. בכל שנה בחודש אפריל, מתקיים בשוק פסטיבל אביב בו מתקיימים מופעי מוזיקה, אקרובטיקה ותחרות אגרוף עם מתאבקי WWE. השוק נבנה במאה ה-20 בסגנון קטרי מסורתי ושימש כנקודת סחר עבור בדואים ומקומיים ובסמוך לנהר ואדי מושאיירב כדי לאפשר לסירות גישה אליו. בשנת 2003, נשרף השוק כליל ופעילותו נעצרה לגמרי. בשנת 2006, שופץ מבנה השוק על ידי האמיר והממשלה הקטרית, במטרה לשמר את זהותו האדריכלית וההיסטורית. כיום שוק וואקיף הוא אטרקציה תיירותית חשובה ומונה דוכנים שונים: מסעדות, נרגילות, מאפים, תבלינים, מזכרות, בגדים, מוצרי חשמל ותכשיטים. מבנה השוק באור יום רחבת השוק דוכנים בשוק מכירת תבלינים דוכנים בשוק חנות מזכרות מדיה וקבצים בנושא שוק וואקיף בוויקישיתוף אתר האינטרנט הרשמי של שוק וואקיף Souks in Qatar Souq Waqif Spring Festival 2015: Events Schedule, ‏2015-01-21 (באנגלית אמריקאית) Chantelle D'mello, Wrestlers to compete for Qatar title during Souq Waqif festival, Doha News | Qatar, ‏2015-04-07 (באנגלית אמריקאית) The Peninsula Newspaper, Souq Waqif: The story behind Qatar’s favourite heritage market, thepeninsulaqatar.com, ‏2020-01-13 (באנגלית) Rachel Morris, Souq Waqif, Doha’s resilient, labyrinthine market, www.bbc.com (באנגלית) Doha City Tour | Desert safari Qatar | Enquire +97455694194, Desert Safari Doha Qatar | Inland Sea Tours | Call @ 055694194 (באנגלית אמריקאית) 5 destinations to explore in Qatar, www.cnn.com (באנגלית)
סיומות אינטרנט לפי מדינה

סיומת אינטרנט של קוד מדינה (Country code top-level domain, בקיצור ccTLD) הוא סיומת אינטרנט המשמשת או שמורה לארץ, מדינה ריבונית או טריטוריה תלויה, המזוהה עם קוד מדינה (אנ'). כל מזהי ה-ASCII של ccTLD הם באורך שתי אותיות, וכל הדומיינים של שתי אותיות הם ccTLD. יצירה והאצלה של ccTLD תואמים לקודי המדינה בתקן ISO 3166-1 alpha-2. עם למעלה מ-150 מיליון רישומי דומיינים נכון לשנת 2022, ccTLDs מהווים כ-40% מסך תעשיית שמות הדומיין. יישומים להרחבת קוד מדינה החלו בשנת 1985. הסיומות שנוצרו באותה שנה היו .us (ארצות הברית), .uk (הממלכה המאוחדת) ו-.il (ישראל). ההרחבות משנת 1986 כללו את .au (אוסטרליה), .de (גרמניה), .fi (פינלנד), .fr (צרפת), .is (איסלנד), .jp (יפן), .kr (קוריאה הדרומית), .nl (הולנד) ו-.se (שוודיה). ההרחבות שלאחר מכן כללו את .nz (ניו זילנד), .ch (שווייץ), .ca (קנדה), .ie (אירלנד) .it (איטליה), .es (ספרד) ו-.pt (פורטוגל). בשנות ה-90 נרשמו לראשונה .cn (הרפובליקה העממית של סין) ו-.ru (הפדרציה הרוסית). ישנם 308 ccTLDs מוקצים. עשרת ה-ccTLD המובילים מהווים יותר מחמש שמיניות מהדומיינים הרשומים של ccTLD. בסוף מרץ 2022, היו כ-153 מיליון דומיינים ccTLD רשומים. IANA (רשות הקצאת המספרים לאינטרנט) אחראית לקביעת גוף אחראי לכל ccTLD. הניהול והשליטה מואצלים לאחר מכן לאותו גוף, האחראי על המדיניות והתפעול של הכתובת. ל-ccTLDs עשויים להיות דרישות ותעריפים משתנים עבור רישום תת-דומיינים, למשל דרישת נוכחות או אזרחות במדינה, כמו בכתובת האמריקאית (.us), היפנית (.jp), הקנדית (.ca), הצרפתית (.fr) או הגרמנית (.de). ה-ccTLD הרשום הראשון היה .us, שנרשם ב-1985. ccTLD נוספים שנרשמו מאוחר יותר באותה שנה הם .uk ו-.il. לאחר מכן, נרשמו גם .au, .de, .fi, .fr, .is, .jp, .kr, .nl ו- .se בשנת 1986. בשנת 1987 נרשמו .nz, .ch ו-.ca. מאוחר יותר, בשנת 1988, נרשמו גם .ie, .it, .es ו-.pt. נכון ליוני 2020, היו 308 סיומות אינטרנט של קוד מדינה, אך ורק באלפבית הלטיני, תוך שימוש בקודים בני שני תווים. בנוסף היו שמונה דומיינים בינלאומיים. סיומת אינטרנט גנרית של קוד מדינה, או gccTLD, מתייחס ל-TLDs שלא מוגבלים למדינות ומשמשים כ-Domain Hacks. מדיה וקבצים בנושא סיומות אינטרנט לפי מדינה בוויקישיתוף אתר האינטרנט הרשמי של IANA (באנגלית) Domain Name Dispute Resolution Service for Country Code Top Level Domains (ccTLDs), באתר WIPO (באנגלית) World-Wide Alliance of Top Level Domain-names (באנגלית) Country Code Names Supporting Organisation (ccNSO), באתר ICANN (באנגלית) ccTLD and TLD analysis (of several Zone files) (באנגלית) (ארכיון) ccTLD Verisign Domain Name Industry Brief Q1 2021 (באנגלית) Root Zone Database, באתר IANA (באנגלית) IDN ccTLD Fast Track String Evaluation Completion, באתר ICANN (באנגלית) Extended Process Similarity Review Panel (EPSRP) Reports for IDN ccTLD Applications, באתר ICANN (באנגלית) (ארכיון) دوت مصر ::: الصفحة الرئيسية (בערבית מצרית) (ארכיון) What is a gccTLD?, באתר dynadot (באנגלית) What you should know about gccTLDs and organic search, באתר name, ‏‏9 בנובמבר 2016 (באנגלית) What is a gccTLD? Learn More About the ccTLDs That Google Treats as Generic, באתר dynadot, ‏‏11 בפברואר 2014 (באנגלית)
כיכר יאן פאלאך

כיכר יאן פאלאך (בצ'כית: Náměstí Jana Palacha) היא כיכר עירונית בעיר העתיקה של פראג. הכיכר נמצא על הגדה המזרחית של נהר הוולטאבה ליד הרובע היהודי. הצד המערבי של הכיכר צמוד לנהר הוולטאבה. גשר מאנס (1911–1916) מחבר את כיכר יאן פאלאך למאלה סטרנה שמצדו השני של הנהר. צד זה של הכיכר מאפשר תצפית טובה על מצודת פראג, גבעת פטז'ין וגשר קארל. בצפון יש את אולם הקונצרטים רודולפינום הבנוי בסגנון נאו-רנסאנס (1876–1884). הבניין בצד המזרחי (1924–1930) מאכלס את הפקולטה לאמנויות (בצ'כית: Filozofická fakulta) של אוניברסיטת קארל, והבניין בצד הדרומי (1885) שייך לאקדמיה לאמנויות, אדריכלות ועיצוב (צ'כית: Vysoká škola umělecko-průmyslová ). יש חניון תת-קרקעי גדול מתחת לכיכר, וניתן להבחין במבנים עיליים של מתקן זה. אנדרטאות לשני אישים מהתרבות צ'כית ממוקמים כאן - פסל של המלחין אנטונין דבוז'אק מול הרודולפינום ופסל של הצייר יוזף מאנס קרוב יותר לנהר. במהלך התקופה הקומוניסטית שמה של הכיכר היה כיכר חיילי הצבא האדום ( Náměstí Krasnoarmějců) משנת 1948, לזכר החיילים הסובייטים שנהרגו במהלך שחרור פראג במאי 1945. לפני כן שמה של הכיכר היה Rejdiště על שם אולם רכיבה שעמד במקום. השם הנוכחי הוכנס לשימוש לזמן קצר בשנים 1969–1970 ונעשה קבוע ב-20 בדצמבר 1989 לאחר מהפכת הקטיפה. הוא מנציח את יאן פאלאך, סטודנט שהצית את עצמו ב-16 בינואר 1969 במאה על הכיבוש הסובייטי של צ'כוסלובקיה. כיכר יאן פאלאך נגישה באמצעות חשמליות מס' 17 ו-18 או באמצעות קו A של הרכבת התחתית. ליד הפינה הדרום-מזרחית של הכיכר נמצאת תחנת המטרו Staroměstská, ומעבר לגשר הסמוך נמצאת תחנת המטרו Malostranská. מדיה וקבצים בנושא כיכר יאן פאלאך בוויקישיתוף "Jan Palach Square - Details". Prague.eu. Veřejné prostory Prahy | č. 12 | 2006 | archiv - A2 kulturní týdeník (אורכב 27.09.2007 בארכיון Wayback Machine)
פודינג סאגו

פודינג סאגו (באיטלקית: Sago Pudding) הוא קרם מתוק המופק מדקל הסאגו, שמוגש קר, לרוב נאכל לקינוח ונפוץ במדינות דרום אסיה, גינאה החדשה ובריטניה. הקינוח מורכב מחלב, מים, סוכר, הל וזעפרן שאותם מערבבים יחד ולאחר מכן מקררים. שם הקינוח מורכב מהמילה פודינג (Pudding) וסאגו (Sago) שפירושו עמילן המופק מגבעולי דקל טרופיים שונים. לפודינג גרסאות שונות וניתן להכינו עם פודינג אורז, חלב קוקוס, סוכר דקלים או קורנפלור. מדיה וקבצים בנושא פודינג סאגו בוויקישיתוף מתכון להכנת פודינג סאגו, באתר Healthyfood What Is Sago Pudding? (with pictures), Delighted Cooking (באנגלית אמריקאית) Comforting Cape Malay Sago Pudding And An Egg-free Alternative, www.capetownmagazine.com (באנגלית) Sago Pudding - African Food Network, ‏2022-05-27 (באנגלית אמריקאית)
טיסה 93 (סרט)

טיסה 93 (באנגלית: United 93) הוא סרט מתח המבוסס על סיפורה האמיתי של טיסה 93 של יונייטד איירליינס שנחטפה בפיגועי 11 בספטמבר. בבוקר ה-11 בספטמבר 2001, 4 מחבלים חוטפים מטוס נוסעים של חברת יונייטד איירליינס בטיסה מספר 93 (מניוארק, ניו ג'רזי לסן פרנסיסקו, קליפורניה). המטרה היא להוביל את המטוס לוושינגטון ולהתרסק בגבעת הקפיטול. לאחר הגעתם לנמל התעופה, המחבלים עוברים שם את הבדיקות הביטחוניות בהצלחה, ובלי לעורר כל חשד בקרב המאבטחים הם עולים למטוס יחד עם שאר הנוסעים. לאחר המראת המטוס והגשת האוכל, אחד המחבלים נכנס לשירותים ומרכיבים שונים מרכיב "חגורת נפץ" מזויפת ולובש אותה עליו. שאר המחבלים חמושים בסכינים. לאחר זמן קצר המחבלים מתחילים במשימה: הם קמים ממושביהם במחלקה הראשונה, משספים את גרונו של אחד הנוסעים, ומאיימים שיפוצצו את המטוס אם כולם לא ישבו במקומותיהם בשקט. שני מחבלים מאיימים על דיילת שתפתח את תא הטייס, וכאשר הקצין הראשון פותח את הדלת כדי לבדוק את פשר המהומה הם נכנסים לתא, דוקרים למוות את שני הטייסים והדיילת ומשתלטים על המטוס. לאחר ההשתלטות, החוטף שאמור להטיס את המטוס קם ממקומו, נכנס לתא הטייס ולוקח פיקוד על ההגאים, כאשר המטרה היא להתרסק בגבעת הקפיטול בוושינגטון הבירה. המחבלים במקביל מעבירים את כל הנוסעים לאחורי המטוס, והנוסעים מתחילים להתקשר למשפחותיהם בעזרת טלפונים לווייניים וסלולריים, ולספר שנחטפו. בזמן שהתברר להם על שני המטוסים שהתנגשו במגדלי התאומים ובפנטגון, הם מבינים שהמחבלים מתכוונים לרסק את המטוס על בניין, ואחרי הצבעה שעושים ביניהם, הנוסעים מחליטים לתקוף ולהשתלט על המחבלים, ולנסות להטיס את המטוס בחזרה לקרקע על ידי אחד הנוסעים, שהוא גם טייס. הנוסעים מתנפלים על החוטפים, מכים אותם, זורקים עליהם חפצים ושופכים עליהם מים רותחים. בעת ההתנגדות, הטייס החוטף מטלטל את המטוס מצד לצד כדי לגרום לנוסעים לאבד את שיווי המשקל. הנוסעים מצליחים לנטרל שני חוטפים ופורצים את דלת תא הטייס בעזרת עגלת אוכל ותוקפים את המחבלים שם. תוך כדי התנגדות, הטייס החוטף מוריד את המטוס עד לקרקע וגורם להתרסקותו בשדה פתוח בפנסילבניה. כל 44 אנשי הצוות והנוסעים במטוס, ביניהם ארבעה חוטפים, נהרגים. רוב הסרט מתרחש במרכזי בקרת הקרקע השונים העוקבים אחרי הטיסות החטופות וההתרסקויות ב-11 בספטמבר 2001. אתר האינטרנט הרשמי של טיסה 93 "טיסה 93", במסד הנתונים הקולנועיים IMDb (באנגלית) "טיסה 93", באתר נטפליקס "טיסה 93", באתר AllMovie (באנגלית) "טיסה 93", באתר Rotten Tomatoes (באנגלית) "טיסה 93", באתר Box Office Mojo (באנגלית) "טיסה 93", באתר Metacritic (באנגלית) "טיסה 93", באתר אידיבי "טיסה 93", במסד הנתונים הקולנועיים KinoPoisk (ברוסית) האתר הרשמי של הסרט טיסה 93 לילי שרצקי, מאחורי הקלעים של הסרט "טיסה 93", באתר eonline ‏, 31.08.06 (הקישור אינו פעיל, 22 בפברואר 2016)
סלים אמלאח

סלים אמלאח (בערבית: سليم أملاح; נולד ב-15 בנובמבר 1996 בבלגיה) הוא כדורגלן מרוקאי-בלגי המשחק בעמדת הקשר ההתקפי בואיאדוליד מהלה ליגה ובנבחרת מרוקו. אמלאח גדל במחלקות הנוער של מונס ואנדרלכט. הוא החל את הקריירה המקצוענית שלו בקבוצה הבוגרת של מוסקרון במסגרת ליגת העל הבלגית. בחודש יולי 2016 חתם אמלאח בטוביזה מליגת המשנה הבלגית. הוא ערך 24 הופעות ליגה במדי המועדון. ב-3 ביולי 2017 חזר אמלאח למוסקרון מליגת העל הבלגית. בסך הכל ערך 55 הופעות ליגה במדי המועדון, בהן הבקיע 14 שערים. בחודש יולי 2019 חתם אמלאח בסטנדרד לייז' מליגת העל הבלגית. ב-31 בינואר 2023 חתם לשלוש וחצי עונות בריאל ואיאדוליד מהלה ליגה. ב-29 באוגוסט 2023 הושאל לוולנסיה מהלה ליגה. ב-15 בנובמבר 2019 ערך אמלאח את הופעת הבכורה שלו בנבחרת מרוקו, בתיקו 0-0 נגד נבחרת מאוריטניה במסגרת מוקדמות גביע אפריקה לאומות 2021. ב-9 באוקטובר 2020 הבקיע את שער הבכורה שלו בנבחרת, בניצחון 1–3 על נבחרת סנגל במשחק ידידות. ב-23 בדצמבר 2021 נכלל אמלאח בסגל נבחרת מרוקו לקראת טורניר גביע אפריקה לאומות 2021 בשנת 2022. הוא ערך חמש הופעות בטורניר, בהן הבקיע שער אחד. נכלל בסגל נבחרת מרוקו לטורניר מונדיאל 2022. נכלל בסגל נבחרת מרוקו לטורניר גביע אפריקה לאומות 2023. מדיה וקבצים בנושא סלים אמלאח בוויקישיתוף סלים אמלאח, באתר Transfermarkt סלים אמלאח, באתר Soccerway סלים אמלאח, באתר BDFutbol סלים אמלאח, באתר WorldFootball.net סלים אמלאח, באתר National Football Teams סלים אמלאח, באתר FootballDatabase.eu Vahid Halilhodzic reveals final list of players for CAN 2022 באתר Hespress, ‏ 23 בדצמבר 2021 (באנגלית) لائحة المنتخب الوطني المشاركة في نهائيات كأس العالم قطر 2022 באתר הרשמי של פדרציית הכדורגל המרוקאית המלכותית, 10 בנובמבר 2022 (בערבית) CAN Côte d'Ivoire 2023 : le coach Hoalid dévoile sa liste finale (27 joueurs) באתר הרשמי של פדרציית הכדורגל המרוקאית המלכותית, 28 בדצמבר 2023 (בצרפתית)
יקוב קיביור

יקוב פיוטר קיביור (בפולנית: Jakub Piotr Kiwior; נולד ב-15 בפברואר 2000 בטיכי שבפולין) הוא כדורגלן פולני המשחק בעמדת הבלם בארסנל מהפרמייר ליג ובנבחרת פולין. קיביור גדל במחלקות הנוער של טיכי ואנדרלכט. הוא החל את הקריירה המקצוענית שלו בז'לזיארנה פודברזובה מליגת העל הסלובקית. הוא ערך 16 הופעות ליגה במדי המועדון, בהן הבקיע שער אחד. ב-2 באוגוסט 2019 חתם קיביור במ.ש.ק. ז'ילינה מליגת העל הסלובקית. הוא ערך 46 הופעות ליגה במדי המועדון, בהן הבקיע שלושה שערים. ב-31 באוגוסט 2021 חתם קיביור בספציה מהסרייה א', על חוזה ל-4 שנים. ב-1 בדצמבר של אותה שנה ערך קיביור את הופעת הבכורה שלו במועדון, בהפסד 0–2 לאינטר מילאנו במסגרת המחזור ה-15 בליגה לעונת 2021/2022. הוא ערך 22 הופעות ליגה בעונת הבכורה שלו במועדון, ועוד 17 הופעות ליגה בחצי הראשון של עונת 2022/2023, בה הרשים וצד את עיניהן של קבוצות גדולות ביבשת. ב-23 בינואר 2023 חתם קיביור בארסנל מהפרמייר ליג על חוזה ארוך טווח. במחזור האחרון של עונת 2022/2023 כבש שער בכורה בפרמייר ליג בניצחון 0–5 על וולברהמפטון וונדררס. ב-11 ביוני 2022 ערך קיביור את הופעת הבכורה שלו בנבחרת פולין, בתיקו 2–2 נגד נבחרת הולנד במסגרת ליגת האומות 2022/2023. נכלל בסגל נבחרת פולין לטורניר מונדיאל 2022. מדיה וקבצים בנושא יקוב קיביור בוויקישיתוף יקוב קיביור, ברשת החברתית אינסטגרם יקוב קיביור, באתר Transfermarkt יקוב קיביור, באתר Soccerway יקוב קיביור, באתר BDFutbol יקוב קיביור, באתר WorldFootball.net יקוב קיביור, באתר National Football Teams יקוב קיביור, באתר FootballDatabase.eu יקוב קיביור, באתר ESPN Jakub Piotr Kiwior prestupuje do MŠK Žilina, FK Železiarne Podbrezová, ‏2019-08-03 (ב־) Ufficiale | Jakub Kiwior è un nuovo giocatore dello Spezia Calcio, Spezia Calcio - Sito ufficiale Jakub Kiwior joins on long-term contract, Jakub Kiwior joins on long-term contract (באנגלית) Czesław Michniewicz ogłosił kadrę na mundial w Katarze באתר הרשמי של התאחדות הכדורגל הפולנית, 10 בנובמבר 2022 (בפולנית)
עטלפי פירות אמיתיים

עטלפי פירות אמיתיים (שם מדעי: Pteropodinae), היא תת-משפחה במשפחת עטלפי הפרי. עטלפים אלה נוגסים בפרי ובולעים את חתיכת הפרי בשלמותה, לעומת עטלפי הצוף אשר מוצצים את הנקטר מן הפרי, ולא בולעים את סיבי הפרי. תת המשפחה כוללת את הסוגים הבאים: סוג: שועל-מעופף (Pteropus) סוג: שועל-מעופף חד-שן (Acerodon) סוג: שועל-מעופף מנומר-כנף (Desmalopex) סוג: שועל-מעופף מפוספס-פנים (Styloctenium) סוג ומין יחיד: שועל-מעופף קטן-שן (Neopteryx frosti) סוג: קוף-מעופף (Pteralopex) סוג ומין יחיד: קוף-מעופף פיג'יאני (Mirimiri acrodonta) בעבר גם הסוגים עטלף השחר, אידולון ועטלף-פירות מאכן-הד היו שייכים למשפחה, אך בהמשך הועברו לתת-משפחות נפרדות. עטלפי פירות אמיתיים, באתר ITIS (באנגלית) עטלפי פירות אמיתיים, באתר NCBI (באנגלית) עטלפי פירות אמיתיים, באתר האנציקלופדיה של החיים (באנגלית) ערך זה הוא קצרמר בנושא יונקים. אתם מוזמנים לתרום לוויקיפדיה ולהרחיב אותו.
מיכל סקורש

מיכל קשישטוף סקורש (בפולנית: Michał Krzysztof Skóraś; נולד ב-15 בפברואר 2000 ביסטשמביה-זדרוי שבפולין) הוא כדורגלן פולני המשחק בעמדת קשר הכנף בקבוצת קלאב ברוז' מליגת העל הבלגית ובנבחרת פולין. סקורש גדל במחלקות הנוער של MOSiR יסטשמביה-זדרוי ולך פוזנן. בשנת 2018 החל לשחק בקבוצה הבוגרת של לך פוזנן במסגרת ליגת העל הפולנית. במהלך השנים הושאל לברוק-בת טרמליצה מליגת המשנה הפולנית ולראקוב צ'נסטוחובה מליגת העל הפולנית. בקיץ 2023 חתם בקלאב ברוז' מליגת העל הבלגית תמורת 6 מיליון אירו. ב-22 בספטמבר 2022 ערך סקורש את הופעת הבכורה שלו בנבחרת פולין, בהפסד 2-0 לנבחרת הולנד במסגרת ליגת האומות 2022/2023. נכלל בסגל נבחרת פולין לטורניר מונדיאל 2022. לך פוזנן אליפות: 2021/2022 קלאב ברוז' אליפות: 2023/2024 מדיה וקבצים בנושא מיכל סקורש בוויקישיתוף מיכל סקורש, באתר Transfermarkt מיכל סקורש, באתר Soccerway מיכל סקורש, באתר WorldFootball.net מיכל סקורש, באתר National Football Teams מיכל סקורש, באתר FootballDatabase.eu Czesław Michniewicz ogłosił kadrę na mundial w Katarze באתר הרשמי של התאחדות הכדורגל הפולנית, 10 בנובמבר 2022 (בפולנית)
Music for a Sushi Restaurant

Music for a Sushi Restaurant (בעברית: מוזיקה למסעדת סושי) הוא סינגל של הזמר-יוצר האנגלי הארי סטיילס, מתוך אלבום האולפן השלישי שלו, Harry's House. הוא יצא כסינגל השלישי של האלבום ב-3 באוקטובר 2022. השיר נכתב על ידי סטיילס, תומאס האל, טיילר ג'ונסון ומיץ' רולנד. הקליפ של השיר הוצג ב-20 באוקטובר 2022, וב-27 באוקטובר 2022 יצא הקליפ. סטיילס מככב כהכלאה בין אדם לקלמארי שנמצא על ידי כמה בעלי מסעדה, שמביאים אותו למטבח ומתכננים להכין ממנו סושי. עם זאת, סטיילס חושף את יכולת השירה שלו ומשתלט על המסעדה, מה שהופך את הבעלים למשרתיו. במהלך הופעה במסעדה, סטיילס מאבד את קולו, והבעלים בסופו של דבר גוררים אותו והופכים אותו לסושי. לאחר יציאת האלבום Harry's House, השיר הגיע למקום ה-8 במצעד בילבורד הוט 100 ב-4 ביוני 2022, והפך לאחד מהשירים המובילים האחרים באלבום: "As It Was", "Late Night Talking" ו-"Matilda". לפני שיצא כסינגל, "Music for a Sushi Restaurant" החל להופיע במצעד במצעד 40 שירי המיינסטרים במקום ה-40 ב-23 ביולי 2022, והגיע לשיא במקום ה-9 עד כה. מידע על היצירה "Music for a Sushi Restaurant" באתר מיוזיק בריינז סרטון השיר "Music for a Sushi Restaurant" באתר יוטיוב Billboard Staff (7 בדצמבר 2022). "The 100 Best Songs of 2022: Staff List". Billboard. נבדק ב-8 בינואר 2023. ...and more references to fried rice and green tea than you’ve probably ever heard in a pop song. {{cite web}}: (עזרה) "Harry Styles Returns to No. 1 on Billboard Hot 100 With 'As It Was,' Debuts 3 Songs in Top 10". Billboard. 31 במאי 2022. נבדק ב-29 ביוני 2022. {{cite journal}}: (עזרה)
טיקטוק, בום. (סרט)

טיקטוק, בום. הוא סרט דוקומנטרי משנת 2022 אודות אפליקציית המדיה החברתית טיקטוק. הסרט בוים על ידי שאליני קנטאיה והוקרן בבכורה בפסטיבל סאנדנס 2022. הסרט שוחרר לצפייה חינם בתוכנית PBS Independent Lens ב-24 באוקטובר 2022. בישראל הוקרן הסרט במסגרת דוקאביב 2022. האפליקציה מותקנת מעל שני מיליארד פעמים - יותר מפייסבוק, טוויטר ואינסטגרם - והיא כיום הרשת החברתית המובילה בעולם, הבעלים של טיקטוק היא חברה סינית בשם Byte Dance. האפליקציה מעוררת דאגה במדינות המערב בשל העובדה שהיא מלקטת מידע מפורט לאורך שנים ממשתמשיה, שהם בעיקר ילדים ובני נוער. יש יוצרי תוכן בטיקטוק שתוך זמן קצר זוכים לתעבורה של מאות אלפי ואפילו מיליוני צפיות. זיהוי הטעם של כל צופה ברשת הזאת מוצלח ביותר והסרטונים מותאמים בדיוק רב. טיקטוק מתאים בעיקר לדור ה-Z ומאמצי השיווק העיקריים של כל החברות המסחריות מופנים לקהל זה. לכן החברות המסחריות משלמות לצעירים יוצרי התוכן הוויראלי, כדי שיכללו מוצרים שלהן בסרטונים שהם מעלים. אפילו מנויים שלא עוקבים אחרי אף אחד בטיקטוק יקבלו תוכן שמאוד מתאים בדיוק למה שהתוכנה למדה עליהם. טיקטוק מציגה למנויים בעת הכניסה למערכת כמה סרטים כברירת מחדל ותוך כדי כך שואבת מהם פרטי מידע אישיים: באיזה מכשיר משתמשים, באיזו גרסה של התוכנה, מה כתובת ה-IP, היכן הם נמצאים, שם המשתמש, מקום המגורים, הגיל, המגדר. כל אלה מאפשרים לאלגוריתם הזיהוי להכיר את המשתמשים. טיקטוק פיתחה למידת מכונה מדויקת להמלצות. המכונה הזאת לומדת על איזה סרטונים המשתמשים מתעכבים ועל מה הם מדלגים וכך מתאימה להם את רשימת הצפייה המדויקת. אינטליגנציה מלאכותית אוספת מידע על המשתמשים וכל החברות הגדולות סוחרות במידע הזה. ילד שנאספים עליו פרטי מידע לאורך שנות התבגרותו הוא נכס עבור המפרסמים. האלגוריתם לא רק לומד על התנהגות בני הנוער אלא גם משפיע עליהם ויכול להטות את עולם המושגים שלהם. נזק נוסף הוא ב"duet camera", מרכיב שמאפשר לגברים מבוגרים להופיע ביחד עם ילדים ואף ליצור איתם קשר ממשי. ערך מורחב – הגבלת תוכן נושא זה מתייחס לחופש הביטוי. המשתמשים ברשת מבטאים את אשר על לבם, וכמו בכל שיח - יש חשיבות לכך שהדיבור יהיה בטווחי הנורמות המקובלות. ברשת החברתית המערכת עצמה קובעת את הכללים האלה. טיקטוק, ולמעשה גם שאר חברות טכנולוגית המידע הבינלאומיוית מחליטות מה מותר ומה אסור להגיד. זה מעניק לגופים אלה כוח לא מבוקר. טיקטוק מצנזרת סרטים שיש בהם אנשים עם כתובות קעקע, להט"בק, אנשים שיש להם פנים קמוטות, אנשים שמנים, מכוערים, אוטיסטים, תסמונת דאון, או מראה לא רגיל ואנשים נכים. גם כלפי אנשים שחורי עור יש יחס מפלה - Shadowbanning – במקרים מסוימים חוסמים את ההפצה של הסרטים שלהם. כך נחסמו לתקופה מסוימת סרטים שכללו את הביטוי: black lives matter ואת השם George Floyd. אין שקיפות בהחלטות הצנזוריאליות של החברה. טיקטוק אתר האינטרנט הרשמי של טיקטוק, בום. (באנגלית) "טיקטוק, בום.", במסד הנתונים הקולנועיים IMDb (באנגלית) "טיקטוק, בום.", באתר Rotten Tomatoes (באנגלית) "טיקטוק, בום.", במסד הנתונים הקולנועיים KinoPoisk (ברוסית) טיקטוק, בום., באתר doc אביב TikTok, Boom., דקה 5 TikTok, Boom., דקה 20 TikTok, Boom., דקה 36 TikTok, Boom., דקה 9 TikTok, Boom., דקה 22 TikTok, Boom., דקה 26 TikTok, Boom., דקה 33 TikTok, Boom., דקה 46 TikTok, Boom., דקה 43 TikTok, Boom., דקה 53
רוברט גומני

רוברט גומני (בפולנית: Robert Gumny; נולד ב-4 ביוני 1998 בפוזנן שבפולין) הוא כדורגלן פולני המשחק בעמדת המגן הימני בקבוצת אאוגסבורג מהבונדסליגה ובנבחרת פולין. גומני גדל במחלקת הנוער של לך פוזנן. בשנת 2016 החל לשחק בקבוצה הבוגרת של המועדון במסגרת ליגת העל הפולנית. בסך הכל ערך 84 הופעות ליגה במדי המועדון, בהן הבקיע שני שערים. בעונת 2016/2017 הושאל לפודבסקידזי ביילסקו-ביאלה מליגת המשנה הפולנית, במדיה ערך 14 הופעות ליגה והבקיע שני שערים. ב-2 בספטמבר 2020 חתם גומני על חוזה לארבע עונות באאוגסבורג מהבונדסליגה. בשתי העונות הראשונות שלו במועדון ערך 52 הופעות ליגה, בהן ערך שער אחד. ב-11 בנובמבר 2020 ערך גומני את הופעת הבכורה שלו בנבחרת פולין, בניצחון 2-0 על נבחרת אוקראינה במשחק ידידות. נכלל בסגל נבחרת פולין לטורניר מונדיאל 2022. רוברט גומני, ברשת החברתית אינסטגרם רוברט גומני, באתר Transfermarkt רוברט גומני, באתר Soccerway רוברט גומני, באתר WorldFootball.net רוברט גומני, באתר National Football Teams רוברט גומני, באתר FootballDatabase.eu Langfristig gebunden: FCA verpflichtet Gumny באתר Kicker, ‏ 2 בספטמבר 2020 (בגרמנית) Czesław Michniewicz ogłosił kadrę na mundial w Katarze באתר הרשמי של התאחדות הכדורגל הפולנית, 10 בנובמבר 2022 (בפולנית)